NaiveNeuron/SloPal huggingface dataset:
Jarjabek, Dušan, poslanec NR SR (2022-02-22):
Ďakujem pekne za slovo, pán predseda. V nadväznosti na to, čo povedal pán podpredseda Blanár, myslím si, že pani vyšetrovateľke by bolo úplne jedno, keby jej obliali to auto kanistrom benzínu, či sa o tom vyšetrovatelia bavili formálne, alebo neformálne. No a pre tých, čo toto slovo tak veľmi často používajú bez toho, aby vedeli, aký je rozdiel medzi formálnym a neformálnym, by som len chcel povedať, že rozdiel medzi formálnou a neformálnou komunikáciou je v tom, že formálna komunikácia je podporovaná definovanými, definovanými komunikačnými kanálmi, no a myslím si, že pre... a pre teda tú neformálnu sú neni stanovené žiadne pravidlá, samozrejme. Ale myslím si, že uznesenie Generálnej prokuratúry je presne definovaný komunikačný kanál, takže, prosím vás pekne, ujasnite si rozdiel medzi formálnosťou a neformálnosťou, keď už to tak často používate a také hlúposti pri tom tárate. To je ozaj rozdiel. A ozaj si myslím, že keď niekomu podpálite auto, je mu úplne jedno, či ste sa o tom bavili formálne, alebo neformálne.
Žiak, Miroslav, poslanec NR SR (2022-06-16):
Ďakujem, pán predseda. No tak prehovoril nám predĺžený Putinov úd, ja som rád, pán Blaha, že odkedy vám zrušili ten Facebook, máte čas aj na kaderníka a že zmenili ste účes, začínate vyzerať aj lepšie možno, ale páčilo sa mi, ako hovoríte o spolupráci s Ruskom, musíme sa naučiť spolupracovať s Ruskom, lebo však ono to bude naďalej. No nám tiež hovorili, že musíme sa naučiť aj žiť s vaším Facebookom, no a vidíte, nemusíme. Hovorili ste tu o bojovníkoch za mier, že to sú najväčší tí bojovníci, že nedodávajte Ukrajine zbrane, no vy keby ste žil v ´39, tak vy skladáte červený koberec Hitlerovi, nech sa páči, rozober si to Poľsko, rozober si tú Európu, sprav koncentračné tábory, vyhlaď tu Slovanov. To je vaša rétorika, pán Blaha. To je čistá vaša rétorika. Veď ten Hitler je super fasa chalan. Hej? V podstate to hovoríte teraz na Putina. Hovorili ste o tom, že aký je osud Ruska. No osud Ruska je taký, že sa rozpadne na veľa malých štátov. Bude to koniec. Už jeden herec porazil Sovietsky zväz, bol to Ronald Regan, no a teraz druhý herec malého vzrastu porazí veľké všemocné Rusko s druhou najsilnejšou armádou na Ukrajine. Podľa vašich slov, pán Blaha, je podľa mňa Putin agent CIA, tzv. kapitán Amerika, lebo taký pekelný plán ako vymyslel on, že napadol bezbrannú Ukrajinu, chcel ju dobyť za 3 dni, no nedošiel ani do Charkova, respektíve odišiel od Charkova, a z toho profituje Amerika. No úžasné, ten Putin musí byť normálne že agent CIA, ja ho podľa nového budem volať kapitán Amerika. Lebo však najväčším dodávateľom zbraní na Ukrajinu je Rusko, hej? Povedzme si otvorene. No a som rád, že ste nezabudol opomenúť ešte aj Radičovej vládu, pán Blaha. Vašu Radičovej vládu, 12 rokov omieľanú Radičovej vládu ste ešte aj v tomto vašom príhovore po 12 rokoch stihol spomenúť. Gratulujem.
P. Hrušovský, podpredseda NR SR: (2001-09-20):
(Hlasovanie.) Prítomných 131, za 43, proti 78, zdržalo sa 9, nehlasoval 1. Bod 57 sme neschválili.
Mikloš, Ivan, poslanec NR SR (2013-02-14):
Ďakujem pekne. Vážená pani predsedajúca, vážené kolegyne, kolegovia, dovoľte mi v zmysle zákona Národnej rady Slovenskej republiky č. 350/1996 Z. z. o rokovacom poriadku vystúpiť k návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov (tlač 285), ako spravodajca Výboru Národnej rady pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel a zaradil ho na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti zákona uvedené zákonom o rokovacom poriadku. Pani predsedajúca, prosím, otvorte rozpravu k uvedenému zákonu.
Kalist, Peter, poslanec NR SR (2011-12-01):
Ďakujem pekne. No, vážená pani, určite tie veci, ktoré ste spomínali, majú isté ratio v sebe, ja len chcem k jednej jedinej veci a to sú tie liečivá alebo lieky, pretože ako viete, sme schválili už v apríli limit na doplatky na lieky, ktorý sa týka starobných dôchodcov a ktorý činí 45 eur na štvrťrok, to značí maximálne 15 euro na mesiac, prípadne, ak je sociálne odkázaná osoba, tak je to 30 eur na ten štvrťrok, to značí, že to je 10 euro na mesiac, ani cent viac, a teraz vlastne, keď sa schválil, a pán prezident ho už podpísal a oddnes platí nový zákon o lieku, je tam, dokonca do tohto sa započítavajú aj tie lieky, ktoré sú slabo hradené zdravotnou poisťovňou, a ako niektoré lieky na kŕče na nohách a podobné, s ktorými predtým bol technický problém, že pacienti doplácali pomerne veľa, ale keďže tá úhrada zo strany zdravotnej poisťovne bola menšia ako 75 percent, tak sa nezarátavali do tohto limitu. Dnes už sa, oddnes sa tieto lieky zarátavajú do limitu, to značí, že nikto sociálne odkázaný nemôže platiť viac ako 10 eur mesačne, respektíve starobný dôchodca, ktorý spĺňa podmienky, teda jeho dôchodok nie je vyšší ako 50 percent mzdy v národnom hospodárstve, tak nemôže platiť viac ako 15 euro na mesiac. To len tak ako na doplnenie, nič viac. Ďakujem.
Hlina, Alojz, poslanec NR SR (2014-07-08):
Ďakujem veľmi pekne. Ono je to úplne čarovné, lebo, ja myslím, premiér Fico to povedal na sneme, že teda, že dostávate nakladačku v parlamente a že sa treba viacej zapájať do debát. A zdá sa, že na túto výzvu sa chytil iba kolega Martvoň (povedané s pobavením), čo má pre SMER nesmierne dôsledky. Ja možno, raz si niekto zoskupí tie vystúpenia a zadokumentuje, že čo všetko tu z úst niekoho odznelo. Prosím vás pekne, ja zahlasujem za všetko, čo ochráni vodu a nastaví parametre, za všetko, čo to urobí. Tento zákon to samozrejme nie je. My sme vás načapali. Načapali sme vás, pán Žiga, načapali sme vás, že čo ste si tam zakopali, akú mínu. Pokúšate sa to prekryť dymovým oblakom, dneska narýchlo zvolaná tlačovka. Čo ešte? Čo je silnejšie? No ja neviem, že ste ešte neprišli... No tak ústava. Áno, vyzerá, že sa vám to darí. Vyzerá, že sa vám to darí, že prekrývate ten mrak, hej, že to prekrývate, ten prúser. To, čo ste tam zakopali, ten podvod, ktorý ste zakopali a doniesli do parlamentu. Ale dočkaj času ako hus klasu. Počkáme, uvidíme. Vážení, s čím vy chcete prísť? S čím v ústave chcete prísť? Prosím vás, do ústavy nemôžte napísať, že v meste môžete jazdiť tridsiatkou. Do ústavy môžete napísať, že máte jazdiť pozorne. Rozumiete? Že to je, ja neviem, ja viem, že pokiaľ vám robia legislatívu rozvodoví právnici, tak vy si myslíte, že môžete. Ale prosím vás, takto naozaj sa ústava nerobí. Takže ja som zvedavý na to uchopenie toho problému, aby ste vy časom neskonštatovali, že v zásade to nie je potrebné v tej ústave, lebo už to riešia, domotáte, dokrútite, a pospolitý ľud, to je to, sancta simplicitas, pospolitý ľud vám to uverí. To ma mrzí zo všetkého najviac.
Martinák, Ľuboš, poslanec NR SR (2013-10-16):
Pán kolega poslanec Janko Mičovský, zareagujem na tvoje vystúpenie v dvoch, respektíve v troch oblastiach. Hovoríš tu, že ten § 47 slúži na odpútavanie pozornosti. Ja neviem, aké odpútavanie pozornosti máš na mysli. Veď § 47 ods. 4, keď sa nevyžaduje súhlas na výrob dreviny, vo veľkom tu rozpútal bývalý váš odídenec pán poslanec Hlina. Tak ja nechápem, o akom odpútavaní pozornosti ty vravíš. Podľa môjho názoru § 47 si aj ty venoval viac pozornosti, než podľa mňa by si to zaslúžilo. Nie je to žiaden bleskozvod. Nechápem, čo by nám malo uniknúť. Však sme v prvom čítaní. Každý zo 150 poslancov má tu právo, možno aj povinnosť vzhľadom na ochranu prírody uplatniť svoj mandát na to, aby dal pozmeňujúce a doplňujúce návrhy. Ďalej sa chcem zmieniť o náhodnej ťažbe. Áno, máš pravdu, je tu večný spor medzi lesníkmi a ochranármi a, ja to ešte aj doplním, tzv. ochranármi. Poďme dozadu trošku. Pozrime sa, v akom stave je Kôprová a Tichá dolina. Keď v roku 2007 tu v tomto parlamente som vyzýval tzv. ochranárov, aby upustili od svojho tlaku, aby médiá upustili od svojho tlaku, kde sme to dopracovali, kde došiel samovývoj? Významný nárast objemu podkôrnej kalamity, ktorá v roku 2007 začala prekračovať objem živelnej kalamity, je výsledkom neumožnenia spracovania veternej kalamity z roku 2004 zo strany orgánov štátnej správy životného prostredia práve pod týmto neprimeraným... (Prerušenie vystúpenia časomerom.)
Šeliga, Juraj, podpredseda NR SR (2020-12-03):
Ďakujem pekne. pán minister. Keďže zastupujete pani podpredsedníčku vlády Remišovú, ďalšia otázka je pre ňu a adresuje ju opäť pán poslanec Šudík: „Pani ministerka, koronakríza spôsobila, že sa viaceré výzvy určené aj pre samosprávy museli pozastaviť. Chcem sa opýtať, či plánuje ministerstvo spustiť nové výzvy, ktoré budú zamerané na rozvoj samospráv, napríklad na rozvoj miestnej zamestnanosti, infraštruktúry či na efektívnu verejnú správu a informatizáciu.“ Nech sa páči, pán minister.
Grendel, Gábor, podpredseda NR SR (2023-06-14):
Pán poslanec Karol Kučera.
Drábiková, Lucia, poslankyňa NR SR (2020-09-17):
Pán predsedajúci, dajte hlasovať o návrhu uznesenia v znení, ako je uvedené v materiáli k tlači 203, a to, že Národná rada Slovenskej republiky A. berie na vedomie zánik členstva člena Dozornej rady Sociálnej poisťovne Jána Mikulíka uplynutím päťročného funkčného obdobia podľa § 123 ods. 6 a ods. 17 písm. a) zákona č. 461/2003 Z. z. o sociálnom poistení v znení neskorších predpisov dňom 9. septembra 2020; B. zvolila podľa § 123 ods. 4 zákona č. 461/2003 Z. z. o sociálnom poistení v znení neskorších predpisov za člena Dozornej rady Sociálnej poisťovne zástupcu navrhnutého vládou Slovenskej republiky Marcela Klimeka, ktorého funkčné obdobie začína plynúť dňom zvolenia.
Kuriak, Milan, poslanec NR SR (2022-05-25):
Teraz budeme hlasovať o druhom podanom pozmeňujúcom a doplňujúcom návrhu pána poslanca Viskupiča, zaokrúhľovanie úhrady platby.
Figeľ, Ján, podpredseda NR SR (2013-01-29):
S reakciou na faktickú poznámkou, nech sa páči, Jozef Mihál.
Kollár, Boris, predseda NR SR (2022-04-27):
Prosím, prezentujme sa a hlasujeme. (Hlasovanie.) Prítomných 142 poslancov, za 48, proti 89, zdržalo sa 5. Uvedený návrh sme neschválili.
Číž, Miroslav, podpredseda NR SR (2014-12-04):
Ďakujem pekne, pán poslanec. Takže, kolegovia, otváram všeobecnú rozpravu. Písomnú prihlášku do rozpravy som nedostal, preto sa pýtam, kto sa hlási do rozpravy ústne? Neregistrujem žiadnu prihlášku do rozpravy. Takže dovoľte mi vyhlásiť všeobecnú rozpravu za skončenú. Predpokladám, že pán navrhovateľ nebude zaujímať stanovisko, keďže nebola rozprava? Alebo chcete? Nech sa páči.
Madej, Róbert, poslanec NR SR (2015-09-23):
Ďakujem veľmi pekne. Všetkým veľmi krátko. Pán poslanec Hlina, veľmi pekne ďakujem. Pán poslanec Lipšic, rád by som len povedal, že presne tak, ako ste povedali, len si musíte uvedomiť, že v tomto prípade ako navrhovateľ je Dopravný podnik a zaťažený súdnym poplatkom je Dopravný podnik. To znamená tí, ktorí vymáhajú, samozrejme. O to, aký výsledok konania bude, samozrejme, to je druhá vec. Ale zaťažený poplatkom súdnym je spoločnosť, ktorá vymáha, a práve kvôli tomu, práve kvôli tomu máme najväčšie počty podaní pri vymáhaní v spotrebiteľských veciach. A súdny poplatok je do istej miery, je do istej miery aj bariérou pre to, aby sa súdy nezaťažovali. Toto je veľmi dôležitá vec. Nič sa nezvyšuje. Nič sa nezvyšuje. Zostáva zachovaný právny stav pre tých, len nechceme, aby sa to úžerníkom zľahčovalo. Pán poslanec Zajac, ďakujem aj za vaše vystúpenie, len musím povedať, ste trochu vedľa. Tento pozmeňovací návrh vyplynul prvýkrát v rozprave počas rokovania ústavnoprávneho výboru, kolegovia, členovia ústavnoprávneho výboru sú svedkami, odvtedy sa pracovalo na technickom riešení, akým spôsobom na súdoch vieme zistiť tú podmienku, koľko podaní na koľkých, ktorom súde či v rámci celej Slovenskej republiky a tak ďalej. Toto je technicky riešiteľné podanie vzhľadom na prepojenosť jednotlivých súdov, aby sme vedeli kontrolovať prvých päť podaní na konkrétny súd. Pán poslanec, s týmto nemá, naozaj nemajú kolegovia z opozície nič spoločné a ja vám garantujem, že budeme predkladať za SMER – sociálnu demokraciu ďalšie návrhy, o ktorých síce budete hovoriť, že sú vašimi riešeniami, nápadmi, ale nikdy z vašich úst nevyšli. Ďakujem pekne. (Potlesk.)
P. Hrušovský, predseda NR SR: (2005-05-10):
Panie poslankyne, páni poslanci, budeme pokračovať v hlasovaní o návrhu vlády na skrátené legislatívne konanie.
Hrnčiar, Andrej, podpredseda NR SR (2019-02-12):
Pani poslankyňa Červeňáková.
Zemanová, Anna, poslankyňa NR SR (2018-10-18):
Ďakujem pekne za slovo. A ani neviete, aký deň je dnes. Deň, kedy prišiel na rad tento zákon. Dnes totižto je medzinárodný deň monitorovania vody. Takže ako dobré, že práve dnes môžme predložiť spolu s kolegom Pavelkom návrh zákona, ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch. Tento návrh zákona má cieľ reagovať na niektoré kauzy znečistenia pitnej vody a zlepšiť informovanosť spotrebiteľov o kvalite odoberanej pitnej vody a zvýšiť tak celospoločenskú kontrolu nad kvalitou vody určenej pre ľudskú spotrebu. Chcela by som hneď v úvode poprosiť, vzhľadom na to, že sa nejaký tlačiarenský škriatok dostal do tejto tlače a tlač, ktorá je zverejnená, tak hneď chcem v úvode informovať, že z tohto návrhu zákona vypúšťame celý bod 2, čiže zostáva len bod 1, a to zmena § 10a, ktorý zdôvodním a budem o ňom informovať v rámci rozpravy, do ktorej sa aj vzápätí hlásim.
Košútová, Magda, poslankyňa NR SR (2013-05-21):
Ďakujem. O bode číslo 2 pozmeňujúceho návrhu pána poslanca Fecka nemôžeme hlasovať, keďže sme o identickom návrhu hlasovali pri bode číslo jedna z informácie. Pán predseda, dajte preto, prosím, hlasovať o bode číslo tri pána poslanca Fecka.
M. Číž, podpredseda NR SR: (2007-12-11):
(Hlasovanie.) Prítomných 141 poslancov, za návrh 62 poslancov, proti 18 poslancov, zdržalo sa 61 poslancov. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Ďakujem spravodajcovi. Teraz poprosím spravodajcu z výboru pre pôdohospodárstvo, životné prostredie a ochranu prírody Janka Čecha, aby uviedol hlasovanie v prvom čítaní o návrhu poslancov Národnej rady Slovenskej republiky Branislava Bačíka a Tibora Lebockého na vydanie zákona, ktorým sa mení a dopĺňa zákon č. 64/1997 Z. z. o užívaní pozemkov v zriadených záhradkových osadách a vyporiadaní vlastníctva k nim v znení neskorších predpisov , tak ako je to v tlači 495. Prvé hlasovanie, pán poslanec. Máte slovo.
Raši, Richard, poslanec NR SR (2014-12-10):
Takisto chcem pozvať členov výboru na 13.00 hodinu na zasadnutie výboru. Ďakujem pekne.
Sulík, Richard, poslanec NR SR (2013-06-27):
... od všetkých černokňažníkov chcú mať pokoj títo dvaja mladí, pokoj, alebo ľudia v strednom veku. Chcú mať svätý pokoj, chcú si žiť svoj život. A nie! Príde nejaký černokňažník a povie: „Nie, vy musíte, vy musíte, lebo Pán Boh prikázal.“ Ja som ateista. Mne Pán Boh neprikázal nič. A napriek tomu som musel trčať na súde a čakať a dva roky trval celý ten proces. Aj tak to nezastavil. Tých rozvodov nebude viac ani menej, keď to ešte viac sťažíte. Rozvodov bude presne toľko, koľko ľudí nechce spolu žiť. Ale mohlo by byť viac manželstiev, keby sme nerobili takéto divadlo na konci toho manželstva. Možno v dnešnej dobe je to už len prežitok, že manželstvo je na celý život. Jaký celý život? Možnože dokedy odrastú deti. Prečo musím žiť s niekým na celý život? Ja s mojou ženou výborne vychádzam. My sme si dobre spolu žili. Ale niekedy sme si povedali, že koniec. A potom príde nejaký sudca a povie, no, tak všetko mi to vymenujte a ja posúdim, či vy smiete. (Reakcia z pléna.) Potom možnože budem žiť s inou ženou. Alebo ešte s jednou ďalšou. A kde je povedané, že musím žiť iba s jednou? (Ruch v sále. Prerušenie vystúpenia predsedajúcim.)
Blanár, Juraj, podpredseda NR SR (2022-09-28):
Pán poslanec Mizík, nech sa páči.
Grendel, Gábor, podpredseda NR SR (2022-12-19):
Vážené panie poslankyne, vážení páni poslanci, otváram dvanásty rokovací deň 78. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Ľudovít Goga, pán poslanec Marek Hattas, pán poslanec a podpredseda Národnej rady Peter Pčolinský a pán poslanec Jozef Šimko. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 1235, spoločná správa výborov má tlač 1235a. Prosím pána ministra životného prostredia Slovenskej republiky Jána Budaja, aby vládny návrh zákona odôvodnil.
Sulík, Richard, predseda NR SR (2011-02-03):
Ďakujem pekne. Tiež vás chcem, pán Jahnátek, poprosiť necitujte, prosím vás, koaličných kolegov, zbytočne nám problémy robíte. To bol vtip. Čo by som chcel povedať úplne vážne, to je k tomu Teku, že dnes ráno som čítal v novinách, že odchádzajúci predseda predstavenstva dostane 90 000 tis. eur. Ja som teda skoro spadol zo stoličky a je to čistá nehoráznosť. No a len dúfam, že budeme mať možnosti ako tomu zabrániť, lebo odtiaľ potiaľ, ja sa hanbím, ja sa hanbím za to, že to je nominant SaS, tuná to verejne vyhlasujem a bol som to ja osobne, kto vplýval na to, aby tento pán, o ktorom som nadobudol pocit, že to nebude robiť s patričnou čestnosťou, aby odtiaľ odišiel. Včera tu spomenul pán Lazar, že za šesť mesiacov päťkrát vedenie, tak toto by som chcel poopraviť. Zarátal tam prvýkrát, po prvé zarátal seba, s čím teda my nič nemáme. Druhé bol nominant SDKÚ, s čím tiež nič nemáme, no a potom došli veľmi krátkodobo dvaja. (Smiech a potlesk v sále.) No ja si myslím, že hrá rolu, že či teda lebo viete, vy sa postavíte pred mikrofón a poviete nominanti SaS a piati, a to jednoducho nie je pravda. Je tam tretí, ale viete, to je aj skrátka snaha o to, že konáme. Ja nehovorím, že všetko čo urobíme, urobíme vždy hneď s definitívnou správnosťou. Niekedy skrátka zistíme, že sme zvolili zle, že sme rozhodli zle, ale my sa to snažíme napraviť. A my si aj tú chybu priznáme, 90 000 tis. eur za tri mesiace roboty je nehoráznosť a určite v tomto budeme konať a dúfam, že sa nám to podarí zabrániť. Tak len toľko to. (Potlesk.) A ešte vidím, že mám 24 sekúnd, tak chcem povedať takú vec. Vraveli ste 60 mil., predpokladám mali ste na mysli, koruny, to je 2 mil. eur, ja pochybujem, že to je táto suma. Keď to je táto suma, je to aj vrátane pána Lazara, ale bude sa to dať presne zistiť, ale myslím si, že ste to tak veľkoryso zaokrúhlili dohora. Ďakujem pekne.
Sulík, Richard, predseda NR SR (2011-05-24):
Takže ďakujem pekne poslancovi Rafajovi. Vyhlasujem teraz prestávku do 11.30 hodiny a budeme potom pokračovať hlasovaním. Máme dosť veľa bodov na hlasovanie. Čiže budeme hlasovať presne do 12.00 hodiny a potom pokračovať v hlasovaní budeme o 17.00 hodine. Ďakujem zatiaľ. (Krátka prestávka.) (Po prestávke.) Vážené panie poslankyne, vážení páni poslanci, pokračujeme v prerušenom rokovaní hlasovaním. Poprosím spravodajkyňu, ktorú určil navrhnutý gestorský výbor, výbor pre sociálne veci, poslankyňu Natáliu Blahovú, aby uviedla hlasovanie v prvom čítaní o návrhu poslancov Národnej rady Slovenskej republiky Ľudovíta Kaníka, Kamila Krnáča, Štefana Kužmu a Zoltána Horvátha na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov (tlač 338). Nech sa páči, máte slovo.
Bugár, Béla, podpredseda NR SR (2011-09-14):
Viete čo, ja počúvam normálne. A nerozmýšľam, čo je maďarské alebo slovenské počúvanie.
P. Hrušovský, predseda NR SR: (2005-10-25):
V. Horák, poslanec: Ja som ich spojil do jedného, ale dobre. Teraz budeme hlasovať o tom, že vrátime spracovateľovi na prepracovanie. (Ruch v sále.)
Matovič, Igor, predseda vlády SR (2020-07-24):
My sme ľudom... (Reakcie z pléna.)
Krúpa, Juraj, poslanec NR SR (2024-09-13):
Ďakujem, pán podpredseda, a ďakujem taktiež Gáborovi za jeho vystúpenie. Myslím si, že veľmi pekne zhrnul komplet situáciu, ktorá sa tu udiala okolo odvolávania Márie Kolíkovej z pozície predsedkyne kontrolného výboru na Slovenskú informačnú službu. To, čo tu zažívame v tomto parlamente, je naozaj nevídané, je to absolútne kádrovanie a perzekúcia voči opozičným politikom. Mária Kolíková si dovolila spochybniť systém, akým bol do funkcie dosadený syn Tibora Gašpara Pavol Gašpar, a okrem toho takisto sa snažila aj v rámci tohto výboru konať tak, aby to nešlo úplne tak po vôli tejto vládnej koalícii, aby si SIS-ka v tom výbore nemohla robiť, čo len chce, a za toto bola odvolaná. Ale to sa netýka len Márii Kolíkovej, to sa týka aj Michala Šipoša, ktorého tiež odvolali, pretože išiel vyslovene striktne podľa rokovacieho poriadku, ale nie po vôli vládnej koalície. Ak toto pôjde takto ďalej, tak mi to začína naozaj pripomínať 90. roky, Mečiarovu éru. Niečo podobné sme tu zažili aj včera. Táto vládna koalícia, tento vládny valec, stratil absolútne sebakontrolu a myslím si, že je čas, aby sa spamätal, resp. môže na to doplatiť, tak ako doplatil Mečiar. Ďakujem.
Pellegrini, Peter, predseda NR SR (2015-11-18):
Ďakujem pekne. O slovo požiadal pán navrhovateľ, pán minister financií. Nech sa páči, dám mu slovo.
Figeľ, Ján, podpredseda NR SR (2013-02-05):
S ďalšou faktickou pán Martin Poliačik.
Kuffa, Štefan, poslanec NR SR (2021-09-22):
No, ja si tak dovolím doplniť pápeža. Viete, mnohí ľudia sa dívajú na Svätého Otca ako neomylného človeka úplne vo všetkom. To je omyl. Ja som praktizujúci katolík a ja vám to vysvetlím. Ak pápež hovorí ex katedra v otázkach viery a mravov, tak jeho výroky sú neomylné. Ale keď hovorí k vakcináciám a podobným témam, ja neviem, k životnému prostrediu alebo k iným témam, my ako aj praktizujúci katolíci máme právo aj na kritický názor. A my môžme a máme aj právo aj nesúhlasiť ako v týchto veciach. A máš právo aj súhlasiť, samozrejme, ale máš tu rovnaké právo aj nesúhlasiť. A v otázkach viery a mravov tuná v podstate nikto nespochybňuje pápeža a jeho primát. Ja len chcem sa zastať zase biskupov, tak ako to zaznelo v rámci ako tej rozpravy a možno operovať tým, že cirkev aká bola ustráchaná v čase pandémie, ako sa zľakla a proste sa kdesi stiahla. Áno, bolo to, žiaľ, vidieť, že tie kostoly, málo sme bojovali proti tomu, aby zostali otvorené, aby tie sväté omše mohli byť, sme nemali veľkonočné sviatky, liturgia sa neslávila, my sme nemali vianočné sviatky, hej, veľké sviatky ako v roku, čo bolo úplne strašné. Ale zase na druhej strane si uvedomiť a povedať, že čo je definícia cirkvi alebo čo je cirkev. Je to božsko-ľudská ustanovizňa. A členom cirkvi som aj ja ako laik. To si aj ty a to je ktokoľvek. To sme my všetci. Viete, aby sa to nezvrhovalo, že cirkev, to sú len biskupi a kňazi, ale to sme aj my veriaci ľud. A ja nemal som taký pocit, že by som stiahol ten chvost a nebojoval za tieto práva, aby tie kostoly boli otvorené. Vždy, keď bola príležitosť, som sa ozval. Nestihnem to dopovedať, lebo to je poznámka krátka. Ďakujem.
Marosz, Ján, poslanec NR SR (2018-09-13):
Pán minister, ďakujem za vašu odpoveď. Zjednodušene môžme povedať, že pohár začína pretekať. Tým chcem povedať, že nie za všetko nesiete vy zodpovednosť, pokiaľ ide o to, že sa nám 60-ročné, 40-, 50-ročné a 60-ročné rušne začínajú kaziť. Tak isto ale zodpovednosť nesiete a už dlho ste ministrom na to, aby ste koordinovali a riadili železničné firmy. Tým chcem povedať, že občanov, ktorí trčia v poli vo vlaku bez funkčných záchodov, bez elektriky, bez informácií a nakoniec ich príde odtiahnuť lokomotíva, ktorá nemá správny prípoj a jednoducho trčia ďalšie hodiny bez pomaly už aj bez vzduchu, tak toto sa v 21. storočí nemôže diať. A preto z tohto miesta sa chcem opýtať, ale zároveň aj vás požiadať, aby ste rázne zatočili s manažmentami ŽSR a ZSSK. To, čo sa udialo je neakceptovateľné, a ja viem, že nemôžte za to, že tieto problémy sú a zrejme aj budú, lebo máme vyše 200 tých lokomotív a tie prostriedky, ako aj sami naznačujete, nie sú dostatočné. Takže poprosím vás, aby ste naozaj ubezpečili občanov, že k niečomu takému nebude dochádzať, a ja vás ako opozičný politik vyzývam, aby ste rázne ako minister zakročili proti manažmentom týchto železničných firiem. A ešte to, čo ste spomínali, že si požičiavate na 10 rokov lokomotívy, ktoré sa za cenu toho, že ich môžte nakúpiť do stavu a pri plnom zdraví môžu slúžiť 30 – 40 rokov, tieto lokomotívy. Takže chcem vás poprosiť, aby ste zmenili aj spôsob obstarávania týchto lokomotív, lebo my si myslíme, že tu ide naozaj len o kšefty a že takýmto... (Prerušenie vystúpenia časomerom.)
Jurinová, Erika, podpredsedníčka NR SR (2013-10-22):
Ďakujem pekne. Pýtam sa teraz, či sa chce niekto do rozpravy prihlásiť ústne. Uzatváram možnosť prihlásiť sa do rozpravy. Do rozpravy sú prihlásení pán poslanec Kvasnička, pani poslankyňa Vášáryová a pán poslanec Viskupič. Dávam slovo prvému prihlásenému rečníkovi pánovi poslancovi Kvasničkovi, nech sa páči.
Laššáková, Jana, podpredsedníčka NR SR (2014-09-18):
Pán minister, chcete k tomu niečo dodať?
Danko, Andrej, podpredseda NR SR (2024-09-25):
Úplne súhlasím, len procedurálny návrh by mal byť aj písomne. Takže poprosím, dajte mi ho písomne s tým, že odporúčanie pani poslankyne je, aby ústavnoprávny výbor k takýmto záležitostiam prijal svoje stanovisko. Keďže som bol tvorca rokovacieho poriadku v roku 2016 k takýmto situáciám, mnoho iné, horšie sme tu mali a už sme sa tým zaoberali. Takže, pani poslankyňa Plaváková, prosím, pokračujte vo svojom vystúpení a ďakujem vám za pochopenie. Nech sa páči.
Hrnčiar, Andrej, podpredseda NR SR (2016-05-20):
Ďakujem. Dávam slovo spravodajcovi, ktorého určil navrhnutý gestorský výbor pre financie rozpočet, pánovi poslancovi Petrovi Štarchoňovi.
P. Farkas, poslanec: (2006-04-21):
Výbory tento návrh prerokovali včas, v termíne a prijali platné uznesenia, to je výbor pre financie, rozpočet a menu, výbor pre hospodárstvo, privatizáciu a podnikanie a výbor pre pôdohospodárstvo. Všetky výbory zobrali túto správu na vedomie a odporúčajú Národnej rade tiež zobrať ju na vedomie. Súčasťou tohto návrhu spoločnej správy je aj návrh uznesenia Národnej rady, o ktorom budeme hlasovať v rámci hlasovania. Obsahom tohto návrhu uznesenia je, že berieme na vedomie správu o výsledkoch hospodárenia Národnej banky Slovenska za rok 2005, ktorá vykazuje, tak ako povedal pán viceguvernér, stratu vo výške 663 mil. Sk. A taktiež sú vyčíslené aj výnosy, aj náklady. Ďakujem pekne za pozornosť.
Paška, Pavol, predseda NR SR (2013-10-23):
To určite nebude, je zvolaná schôdza, ktorej program nie je možné meniť a dopĺňať, takže...
Ježík, Jozef, poslanec NR SR (2017-09-06):
Ďakujem za slovo. Vážený pán predsedajúci, pani ministerka, vážené panie poslankyne, páni poslanci, predseda Národnej rady rozhodnutím č. 646 z 19. júla 2017 pridelil predmetnú informáciu na prerokovanie ústavnoprávnemu výboru. Vláda, ako bolo uvedené, predkladá túto informáciu na základe ustanovenia § 4 zákona č. 19/2002 Z. z. V I. polroku 2017 bolo prijatých 9 aproximačných nariadení vlády a je predpoklad, že v II. polroku budú prijaté 3 návrhy, a to v pôsobnosti ministerstva hospodárstva, ministerstva pôdohospodárstva a rozvoja vidieka. Ústavnoprávny výbor prerokoval informáciu 4. septembra 2017 na svojej 51. schôdzi a uznesením č. 240 odporúča Národnej rade vziať informáciu na vedomie. Pán predsedajúci, môžte otvoriť rozpravu.
Kuciaňová, Magdaléna, poslankyňa NR SR (2019-11-27):
Ďakujem za slovo. Vážený pán predsedajúci, vážené panie poslankyne, vážení páni poslanci, v rozprave k uvedenému návrhu nevystúpil nikto a neboli podané žiadne pozmeňujúce a doplňujúce návrhy. Spoločná správa obsahuje 22 pozmeňujúcich a doplňujúcich návrhov. Budeme hlasovať o týchto pozmeňujúcich a doplňujúcich návrhoch zo spoločnej správy, a to spoločne o bodoch 1 až 5, 7 až 22 s odporúčaním gestorského výboru schváliť.
Ďuriš Nicholsonová, Lucia, podpredsedníčka NR SR (2019-05-22):
Vyhlasujem rozpravu za skončenú. Chcem sa opýtať členov vlády, či niektorý chce hneď odpovedať napríklad na otázku pani poslankyni Verešovej. Napríklad pán poslanec dopravy Érsek (pozn. red.: správne „pán minister dopravy Érsek“). Nie? Dobre. Prerušujem rokovanie o tomto bode programu. Hlasovať o uznesení budeme dnes 
o 11.00 hodine, kolegyne, kolegovia. Ďakujem. Teraz otváram bod interpelácie poslancov. Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. K predneseniu interpelácie sa písomne prihlásili títo poslanci: pán poslanec Drobný a pán poslanec Klus. Nech sa páči, pán poslanec Drobný.
Ďuriš Nicholsonová, Lucia, podpredsedníčka NR SR (2019-06-21):
Teraz dávam slovo spoločnému spravodajcovi z výboru pre hospodárske záležitosti poslancovi Milanovi Mojšovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Šeliga, Juraj, podpredseda NR SR (2020-07-24):
Ďakujem, pán minister. Na vaše vystúpenie desať, pardon, koľko tam bolo tých faktických poznámok? Desať. Ako prvá, pardon, ako prvý pán poslanec Drdul, nech sa páči.
Danko, Andrej, predseda NR SR (2018-10-24):
Poviem, poviem osobné rozhodnutie, ale budem počúvať vaše pripomienky a, samozrejme, že som pripravený to zaradiť. Vzhľadom na to, že prichádzajú voľby do Európskeho parlamentu, nechcel som, aby to skončilo exhibíciou a nerovnosťou postavenia tých, ktorí sa budú uchádzať o nové mandáty. Veľmi rád by som bol, aby sme privítali v pléne Národnej rady nových poslancov do Európskeho parlamentu tak, aby to bolo rovnoprávne a dôstojné a aby to nebolo PR pre tých, ktorí možno zabúdali na svoju prácu, ale nechcem, samozrejme, nikoho urážať, sú tam dôstojní poslanci, ale nechcel som teraz akokoľvek nikoho zvýhodňovať, keďže sa blížia voľby do Európskeho parlamentu. (Reakcia z pléna.) Áno, samozrejme, že po voľbe budem, ak to teda vydržím v tejto funkcii (povedané so smiechom), budem iniciovať alebo verím, že môj nástupca bude iniciovať, aby poslanci novozvolení vystúpili s tým, ako chcú prezentovať Národnú radu, teda občanov Slovenskej republiky v Európskom parlamente. Verím, že to je aj také spravodlivé. Ďakujem. Pán poslanec Sloboda.
Hrušovský, Pavol, podpredseda NR SR (2010-10-15):
Hlasujeme, páni poslanci, o návrhu prideliť zákon na prerokovanie výborom, určiť gestorský výbor, ako aj lehotu na prerokovanie návrhu zákona vo výboroch. (Hlasovanie.) 138 prítomných, 80 za návrh, 1 proti, 57 sa zdržalo. Konštatujem, že návrh sme schválili. Poprosím, pána poslanca Kvasničku, aby z poverenia výboru pre zdravotníctvo Národnej rade predložil a odôvodnil návrhy uznesení k prerokovávanému vládnemu návrhu zákona o poskytovaní dotácií v pôsobnosti Ministerstva zdravotníctva Slovenskej republiky , ktorý prekovávame ako tlač 112. Pán poslanec, máte slovo.
Budaj, Ján, poslanec NR SR (2020-03-20):
Sľubujem. (Potlesk.)
M. Maďarič, minister kultúry SR: (2007-10-25):
Vážený pán poslanec, dovoľte mi sprostredkovať vám odpoveď pána podpredsedu vlády. V odpovedi na vašu otázku chcem uviesť, že situáciou slovenskej národnostnej menšiny v Maďarsku sa pravidelne na svojich každoročných zasadaniach komplexne zaoberá zmiešaná Slovensko-maďarská komisia pre záležitosti menšín, ktorá zasadá striedavo v Bratislave a Budapešti. Detailne mapuje všetky oblasti života slovenskej menšiny na území Maďarska a na jednotlivé problémy komponuje riešenia, a to aj za pomoci zástupcov slovenskej menšiny, členov komisie. Ostatné zasadnutie sa uskutočnilo v Budapešti 18. septembra 2007 a výsledné závery obsahujú mnohé úlohy týkajúce sa vykonateľnosti ako oboma stranami, tak aj jednotlivo. Z týchto najnovších úloh, nasmerovaných na maďarskú stranu, môžem napríklad uviesť legislatívne riešenie zastúpenia slovenskej národnostnej menšiny v Parlamente Maďarskej republiky, nájdenie zdrojov na dofinancovanie plánu rozšírenia a rekonštrukcie budovy slovenského gymnázia, základnej školy a internátu v Békešskej Čabe, preskúmanie možnosti vydávania časopisov pre slovenskú menšinu a k tomu potrebné finančné zabezpečenie, ako aj hľadanie systémového riešenia pre pravidelnú podporu slovenského týždenníka Ľudové noviny. Podporenie rozšírenia a zlepšenia obsahovej stránky výučby slovenského jazyka a výučby v slovenskom jazyku vrátane všeobecnovzdelávacích predmetov. Presadzovanie v maďarskej rade pre rozhlasové a televízne vysielanie vhodnejších vysielacích termínov slovenských národnostných relácií a ich repríz vo verejnoprávnej maďarskej televízii, vytváranie náležitých podmienok tvorby a vysielania slovenských národnostných relácií vo verejnoprávnom maďarskom rozhlase, ako aj ich celoplošného príjmu s osobitným zreteľom na územie obývané slovenskou národnostnou menšinou. Zo slovenskej strany sa robia patričné podporné kroky finančného charakteru voči slovenskej národnostnej menšine v Maďarsku, a to prostredníctvom grantových projektov podávaných Úradu pre Slovákov žijúcich v zahraničí, tak ako to robia aj subjekty slovenských menšín a komunít v ostatnom svete. Okrem toho sa udelila vládna podpora 1 mil. Sk spomínanému slovenskému periodiku Ľudové noviny a 3 mil. Sk Združeniu Slovákov v Maďarsku na podporu vzdelávania. Ako podpredseda vlády s gesčnou pôsobnosťou na oblasť príbuzenských menšín tak isto veľmi často navštevujem aj Slovákov v Maďarsku v Békešskej Čabe, Sarvaši, v Slovenskom Komlóši a podobne, čo mienim, prirodzene, robiť aj naďalej. Situácia podľa vyjadrení predstaviteľov celoštátnej slovenskej samosprávy v Maďarsku nie je jednoduchá. Mnohé veci sa v uplynulých rokoch zanedbali, ale táto vláda i ja osobne chceme urobiť maximum na zlepšenie podmienok života Slovákov na území Maďarska. Ďakujem, skončil som.
Jurinová, Erika, podpredsedníčka NR SR (2013-06-20):
Ďakujem pekne. Vyhlasujem všeobecnú rozpravu za skončenú. Pán navrhovateľ, chcete zaujať stanovisko, krátke?
Jurinová, Erika, podpredsedníčka NR SR (2014-07-09):
Ďakujem pekne. Skôr vyjadrím prekvapenie, že pani bývalá ministerka práce, sociálnych vecí novelizuje zákon, ktorý sa naozaj vlastne s podstatou zákona o sociálnych službách, ktoré sa týka sociálnych pracovníkov, vôbec nespája v tom okruhu, v akom bol otvorený ako čl. V tohto zákona. Som veľmi prekvapená, pretože nám sa niekoľkokrát stalo, že ak sme chceli novelizovať aj veľmi podľa nás dôležitú vec, ktorá priamo nesúvisela s prerokovávaným zámerom predkladateľa, jednoznačne ste nám hovorili, že v tejto veci akoby nemáme otvárať zákon, ktorý je otvorený v ďalšom článku. Takže nechápem, že naozaj vládny poslanec ide nám dávať, ani ho ešte nemáme ani v laviciach rozdaný, to je ďalšia vec, takže sme len s otvorenými ústami počúvali, že čo idete novelizovať. A som úplne prekvapená, že to, čo ste nám vyčítali, pani poslankyňa Tomanová, to teraz môžeme my vám vyčítať, že absolútne ten váš pozmeňovací návrh nemá so samotným návrhom zákona o sociálnej práci nič. Takže keby ste používali rovnaký meter na všetkých. Ďakujem pekne.
Blanár, Juraj, podpredseda NR SR (2023-02-08):
Tak a teraz udeľujem slovo pánovi poslancovi Richardovi Takáčovi, ktorý je povereným členom poslaneckého klubu SMER – sociálna demokracia. Nech sa páči, pán poslanec, máte 30 minút na svoje vystúpenie.
Kyselica, Lukáš, poslanec NR SR (2022-03-16):
Termín hlasovania zajtra o jedenástej.
Krajniak, Milan, minister práce, sociálnych vecí a rodiny SR (2022-10-18):
Ďakujem veľmi pekne. Asi všetci poznáte tú schému, akou má byť 14. dôchodok, čo je mimoriadna inflačná pomoc pre dôchodcov, vyplácaný. Je to od sumy 210 eur pre tých, ktorí majú najnižšie dôchodky, postupne to vyklesáva až do sumy 35 eur s tými najvyššími dôchodkami. Je to jednorazová pomoc. A chcel by som avizovať, že pán poslanec Svrček prednesie v rozprave pozmeňujúci návrh, ktorý je čisto, povedal by som, procesný v tom, že posúvame niektoré lehoty vzhľadom na to, že v druhom čítaní rokujeme o tomto návrhu zákona nie v septembri, ale až teraz uprostred októbra, a preto je potrebné posunúť niektoré lehoty, aby vlastne tento 14. dôchodok alebo mimoriadna inflačná pomoc pre dôchodcov mohla byť Sociálnou poisťovňou včas vyplatená. Ďakujem veľmi pekne.
P. Paška, predseda NR SR: (2009-02-10):
(Hlasovanie.) 139 prítomných, 55 bolo za, 61 proti, 22 sa zdržalo, 1 nehlasoval. Ani tento návrh zákona sme nepostúpili do druhého čítania. Dámy a páni, odhlasovali sme všetky prerokované body programu. Vyhlasujem krátku prestávku, budeme pokračovať o 11.30 hodine. Ešte mi dovoľte, aby som predsa len uviedol jednu dôležitú vec z pohľadu zmeny v programe rokovania, a to, že druhé čítania o všetkých vládnych návrhoch zákonov, ktoré prerokovávame v skrátenom legislatívnom konaní, budeme prerokovávať vo štvrtok od 9.00 hodiny ráno. Chcem len upozorniť, že tie prvé štyri skrátené legislatívne konania sme odsúhlasili pri prvom čítaní, že budú prerokované v stredu. Takže aby to išlo v ucelenom balíku, presúvame aj tie prvé štyri, ktoré sme prerokúvali minulý týždeň, do jedného balíka od 9.00 hodiny ráno vo štvrtok. Dobre? Takže to je ešte jedna dôležitá zmena, ale máte to uvedené v tom návrhu zmien programu. Ešte pán predseda výboru Novotný.
Krajniak, Milan, minister práce, sociálnych vecí a rodiny SR (2022-03-15):
Ďakujem, pán predseda. Chceme pomôcť deťom, ktoré, ktorých, o ktorých sa nemôžu starať a vychovávať ich vlastní rodičia, a najmä súrodeneckým párom takýchto detí, a chceme vlastne zvýšiť ten príspevok, ktorý by jednotlivé takéto rodiny, ktoré sa starajú, to znamená, ktoré majú deti v náhradnej starostlivosti, ktoré by mohli dostať za to, že sa o takéto súrodenecké páry starajú. Preto by som len veľmi zjednodušene chcel povedať, že navrhujeme, aby pri dvoch súrodencoch dostávali takíto, takáto rodina, ktorá, náhradní rodičia o 101 eur mesačne viacej pri troch súrodencoch, o 58 eur viacej pri štyroch súrodencoch... o 150 eur viacej, pri piatich súrodencoch o 260 eur viacej a pri šiestich súrodencoch o 361 eur viacej, veľmi zjednodušene povedané. Ďalej by sme chceli zvýšiť príspevok za predpokladu, ak ide o dieťa, ak sa náhradní rodičia starajú o dieťa, ktoré má ťažké zdravotné postihnutie, doteraz ten príspevok bol určený sumou 79,70. Odteraz to bude 249 eur, čiže to je výrazné a značné navýšenie nanovo. Ešte zavádzame príspevok 500 eur jednorazový, ktorý má slúžiť a má, môže byť použitý iba pre potreby dieťaťa. To znamená napríklad krúžky alebo nejaká mimoškolská aktivita, strojček. Samozrejme, že tieto náklady budú akoby vyúčtovateľné. A navyše ešte stanovujeme jednorazový príspevok pre náhradných rodičov vo výške 100 eur, ktoré môžu použiť ako vzdelávací poukaz, aby mohli absolvovať nejaké poradenstvo, konzultáciu, školenie týkajúce sa náhradnej starostlivosti. Považujem to za jednoznačne veľkú pomoc ľuďom, ktorí sa starajú o deti, ktorých nemôžu vychovávať rodičia, a preto by som vás chcel poprosiť o podporu tejto novely zákona. Ďakujem.
P. Paška, predseda NR SR: (2010-02-09):
(Hlasovanie.) 135 prítomných, 114 za, 1 proti, 20 sa zdržalo. Máte súhlas. Budeme hlasovať o návrhu, ktorý ste predniesli.
Sulík, Richard, predseda NR SR (2010-12-09):
Ďakujem pekne. Teraz požiadal o možnosť vystúpenia v rozprave, pán minister Krajcer. Nech sa páči, máte slovo.
Grendel, Gábor, podpredseda NR SR (2020-06-10):
Pán poslanec Kuriak.
Laššáková, Jana, podpredsedníčka NR SR (2013-09-11):
Pán poslanec Hlina nechce reakciu. Nech sa páči, pán poslanec Viskupič, ktorý je posledný prihlásený do rozpravy písomne.
I. Mikloš, poslanec: (2007-05-18):
Takže k tomu, prečo to v Európskej únii nechápu, pán Číž. A oni to chápu. Oni to chápu, len robiť podobné reformy nie je ľahké, nie je to politicky ľahké. Ale oni idú tým smerom znižovania daní. V Rakúsku diskutovali dosť dlho o tom, že ich chcú znižovať, a najradikálnejšie návrhy boli z 35 % na 29 %. Po uskutočnení našej reformy išli okamžite na 25 %. V Nemecku ohlásili zásadné znižovanie dane zo zisku, z 38,9 % na úroveň okolo 30 %. A keď tam predseda parlamentu hovorí, že on to síce rešpektuje, ale nesúhlasí s našimi vraj neoliberálnymi praktikami, tak mu chcem pripomenúť, že vo vašom Konvergenčnom programe, ktorý ste schválili v decembri minulého roka, vy predpokladáte ďalšie znižovanie nielen daňového, ale aj celkového prerozdeľovania, ktoré už dnes je jedno z najnižších v Európskej únii, na úrovni asi 37 %. Váš materiál predpokladá, že v tom pôjdete ďalej, na úroveň 33 %. Veď  neoliberáli ste vy, nie my. A, pán podpredseda parlamentu, viete, obávam sa, že niektoré termíny viete vysloviť ako daňový dumping, s niektorými máte trošku problém ako libertariánsky, ale nerozumiete obsahu termínov, ani tých, ktoré vysloviť viete, ani tých, ktoré vysloviť neviete.
Hlinka, Jozef, poslanec NR SR (2021-06-29):
Ďakujem za slovo. Vážený pán predsedajúci, vážený pán podpredseda vlády a minister financií, vážené panie poslankyne, vážení páni poslanci, predseda Národnej rady Slovenskej republiky svojím rozhodnutím č. 617 zo dňa 14. júna 2021 pridelil návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov (tlač 599), na prerokovanie Výboru Národnej rady Slovenskej republiky pre financie a rozpočet s tým, že o výsledku prerokovania uvedeného návrhu bude informovať Národnú radu Slovenskej republiky. Výbor pre financie a rozpočet prerokoval tento návrh vlády na skrátené legislatívne konanie na svojej 56. schôdzi dňa 15. júna 2021 a prijal k nemu uznesenie č. 205, ktorým odporúča Národnej rade vysloviť súhlas s prerokovaním vládneho návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov (tlač 600), v skrátenom legislatívnom konaní na jej 32. schôdzi. Vážený pán predsedajúci, prosím, otvorte rozpravu. Ďakujem.
Dostál, Ondrej, poslanec NR SR (2022-12-06):
Podávam námietku podľa § 94 ods. 4 zákona o rokovacom poriadku.
V. Švidroň, poslanec: (2009-03-10):
Na druhej strane Rámec Európskeho spoločenstva pre štátnu pomoc a výskum, vývoj a inovácie stanovuje pravidlá pre poskytovanie štátnej pomoci v členských štátoch Európskej únie, ktoré sú východiskom pre stanovenie podmienok poskytovania štátnej pomoci v každom členskom štáte. Ide o napĺňanie Lisabonskej stratégie, jej cieľov a jej implementácie do našej legislatívy. Aj porovnanie s inými štátmi Európskej únie vyznieva v prospech urýchleného prijatia navrhovaného zákona. Cieľom predkladateľa je stanoviť pravidlá pre poskytovanie stimulov pre výskum a vývoj vykonávaný podnikateľmi zo všetkých odvetví národného hospodárstva tak, aby boli motivovaní vo väčšej miere zakladať svoje podnikateľské zámery a rozvoj na výsledkoch výskumu a vývoja. Cieľom je tiež absolútne aj relatívne zväčšenie výdavkov štátu na výskum a vývoj bez vytláčania doteraz vynakladaných prostriedkov zo súkromnej sféry. Pripomínam, že pod stimulom sa v zákone zásadne rozumie vyvážená súčinnosť dotácie zo štátneho rozpočtu a úľav na dani z príjmu. Navrhovaný zákon dopĺňa aj pravidlá pre kontrolu použitia prostriedkov poskytnutých na tieto stimuly. Kontrolné orgány tu budú postupovať v súlade so súčasne platnými zákonmi v znení noviel a doplnení. Je potrebné tiež zdôrazniť, že na jednej strane je dôležitým predpokladom súkromných investícií ochrana práv duševného vlastníctva prostredníctvom legislatívy, na druhej strane však v našej historicko-právnej vede a legislatíve je zakotvená aj zásada, že každé vlastníctvo, teda aj vlastníctvo duševné, zaväzuje vlastníka konať v prospech dobra a v celospoločenskom záujme. Toto vymedzenie je aj v našom právnom systéme. V súčasnej spoločenskej situácii sa azda uplatnia takéto ustanovenia napríklad vo vzťahu k exkluzivite a podobne. Len v krátkosti ešte pripomeniem, že finančný, ekonomický a environmentálny vplyv, vplyv na zamestnanosť, podnikateľské prostredie vo všetkých detailoch tohto zákona jednoznačne je pozitívny. Stáva sa súčasťou opatrení vlády na zmiernenie dôsledkov krízového vývoja vo svete s dosahom na našu ekonomiku, hospodárstvo a vôbec sociálny status. Preto odporúčam návrh zákona postúpiť na prerokovanie v druhom čítaní. Ďakujem za pozornosť.
R. Chmel, minister kultúry SR: (2003-12-11):
Ale pokiaľ ide o meritum veci, predpokladám, že predsa len vás mohla odpoveď pána ministra Fronca uspokojiť, lebo oproti tomu existujúcemu stavu, ktorý popísal v tej odpovedi, si myslím, že dnes je badateľný istý pokrok. Ja viem, že to nie je ideálne. Tie veci poznám z pozície vysokoškolského pedagóga, tak celkom veľkým optimistom iste nemôžem byť. Ale myslím si, že je to istý pokrok, takže v tomto zmysle by som ho ja prijal, ak dovolíte, solidárne.
Hort, Milan, podpredseda NR SR (2010-08-04):
Pán poslanec Peter Zajac s faktickou poznámkou.
Paška, Pavol, predseda NR SR (2012-08-03):
Pani poslankyňa Žitňanská.
P. Paška, predseda NR SR: (2010-02-03):
(Hlasovanie.) 138 prítomných, 81 za, 56 sa zdržalo, 1 nehlasoval. Schválili sme novelu zákona č. 610/2003 Z. z. o elektronických komunikáciách . Kolegyne, kolegovia, odhlasovali sme všetky prerokované body. Dovoľte ešte informáciu o niektorých zmenách v programe vzhľadom na späť vzatie návrhov od kolegýň a kolegov. Pán poslanec Galbavý vzal späť návrhy zákonov, ktoré predložil do prvého čítania. Je to návrh novely zákona č. 147/2001 Z. z. o reklame, bola to tlač 1454, ďalej návrh novely zákona č. 282/2002 Z. z., ktorým sa upravujú niektoré podmienky držania psov. Je to tlač 1473. Pani poslankyňa Vaľová vzala späť predložený návrh novely Občianskeho zákonníka (tlač 1377). Program upravíme. Nemám pred sebou program. Sú to tlače ešte raz 1454 a 1473 pána poslanca Galbavého a tlač 1377 pani poslankyne Vaľovej. Ďalej vás chcem informovať a zároveň pozvať na vernisáž výstavy Banská Štiavnica, mesto svetového dedičstva, ktorá sa uskutoční dnes o pol jednej vo výstavných priestoroch Národnej rady na Západnej terase Bratislavského hradu. Teraz, nech sa páči, pán poslanec Korba.
Hraško, Igor, poslanec NR SR (2014-09-16):
Ďakujem za slovo. Pán kolega Blanár, skúste mi povedať, čomu ste nerozumeli v tom, keď som rozprával o tom, že malí autodopravcovia nemajú za súčasného stavu šancu kúpiť si nové auto, pretože si naň nezarobia. Nezarobili si naň a ani si naň nezarobia, aj napriek tomu, keby si ho kupovali na lízing. Čomu ste nerozumeli v tom, keď som hovoril, že keď povedali, že tieto dane budú pre nich likvidačné, tak odídu radšej do zahraničia, nielen teda oni, lebo zoberú si tam celú svoju malú firmu a tým pádom budú musieť tu na Slovensku prepustiť svojich zamestnancov. Čomu ste nerozumeli v tejto časti, to by ma tiež zaujímalo. A čomu ste nerozumeli v tom, keď som hovoril, že keď odídu zo Slovenska malí dopravcovia alebo teda väčšina z nich, tak naozaj to bude mať negatívny dopad nielen na štátny rozpočet, ale tým pádom aj na tie VÚC-ky, ktoré ste tak hájili, áno, že niekde sa vyberie viac, niekde sa vyberie menej, má sa to harmonizovať. To je síce v poriadku, ale prečo to má byť takýmto spôsobom. A okrem toho sú tu naozaj polemiky o zmene územnosprávneho členenia, o ktorom hovorí váš predseda a o ktorom sa hovorí, ale úplne iným spôsobom. A kritizovali ste to, že už od zavedenia tejto reformy samosprávneho systému je to zle nastavené. Tak mi vysvetlite, lebo ja nerozumiem zase tomu, čo ste robili štyri roky vo vláde od roku 2006 a čo ste robili doteraz po týchto dvoch rokoch, keď ste tam doteraz sedeli alebo teda máte tam sedieť. A dokonca ste už jednofarebnými, nikto vám do toho ani nekibicuje. K tomuto ste už mohli pristúpiť dávno. Takže, opäť, je to polemické. No a o ekologickej bonifikácii som vám vysvetlil, akým spôsobom to je. Tie autá, ktoré boli tak od roku 2005, majú EURO V, to je už celkom prísna norma, a tieto ju majú ešte prísnejšiu, dobre, EURO VI, ale nemyslím si, že je na tom niečo nezrozumiteľné, lebo tie autá sa používajú a naozaj ich používajú skôr tí malí. Takže mne je jasné, že vy nemôžete ísť proti svojmu vlastnému ministrovi, preto táto rétorika.